**Migrații**

*Elena Armenescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Barbară, înfiorată de bulgărul aprins

De o putere zeiască

Atinsă de fulgere

Zămislitoare de șoapte

Tandru mă cheamă

mi-arată cărarea

unde cer si pământ se întâlnesc

și fierbunte ca râsul vulcanului

focul dansează-n amurguri

pe creste-n beție.

Ce amețeală, ce dulce potop

Ce nestăvilire zănatică

Ce linii, ce forme alunecă lin

Ca într-o migrare de taine

Dintr-un basm în alt basm

Dintr-un ritm în alt ritm

Dintr-o respirație în altă respirație

Cu extatice înfloriri

Cuibărite

În undele mele barbare.